"देखो नाना साथिड़ां, अेक तो आपमे अटारा सब पया-कौड़ी दूजा देस में बैठा लगा मोटा-मोटा कारखाना वाला रे खल्या में जाई रिया है जे आपणे ऊं घणा छेटी बैठा लगा है। दूजी आपणे अटारी जो पूराणी कला-कारीगरी अर खासियत ही वां सब खतम व्है री है। जे मनख अर मोट्यार अबार अणी कला-कारीगरी ने जाणे वे सब तो ठाला व्है रिया है, णा रे पां काम कोईनी है। अबे वे सब ई आपणे देस छोड़ेन बा'णे जाई रिया है। अबे आपणी चावना री अर जरूत री जगा जो कारखाना में ऊं जो पगरगां आई रिया है वणामें ऊं आपे आपणी हबलई चावना मानेन पेरे रिया हा। सबऊं मोटी वात अणीऊं आपणे आपस रो वेवार, लेण-देण, कण-कायदो अर अएक दूजा रे काम री कदर खतम व्है री है। होचवा री वात तो या है के अबार री वगत में 'अणी सब वाताऊं मोटो घन है या वात' होड़ा-होड़ी में घणी वदे री है।"